حماميات

لحماميات (السمية لعلمية Columbidae) هي فاميلة د الطيور كاتجمع لحمام و ليمام (دكر الله). هي لفاميلة لفرّادية ف التنضيمة د حماميات الشكل. هاد الطيور كسدتهوم وافية ب عناق قصار و مناقر قصار و رقاق، شي نواع منهوم كايكون عندهوم زوايد لحميين. كاياكلو ب شكل لولاني النبات، و يقدرو يتعتابرو ب شكل طاكسونومي من لحبايبيات، لي كاياكلو ف لغالب الزريعة ف لرض، و من لفكايهيات، لي كاياكلو ف لغالب لفروي، من لعروشا. هاد لفاميلة موجودة ف لعالم كامل، دايماً ف لبلايص لي حدا بنادم، و لايني اكبر التنويعات كاينين ف لبلايص لايندوماليزيين و لاوصطرالوسياويين. لحماميات كايجمعو 344 نوع مقسمين ل 50 ݣنس. تسعود و خمسين نوع مليستي مهدد، و طلطاش منقارض، منهوم الضوضو، لي هو طير د لݣزيرة، و لحمام لڤواياجور، نوع الطير لوحيد لي ماكانش محصور ف ݣزيرة صغيرة و نقارض ف هاد الزمان لعصري، وخا لفروݣا ديالو فايتين تحسبو ب لملاير. لحمام و ليمام كايبنيو عشاش هشاش نسبياً، ف لغالب ب لعصي د الرديم، لي يقدر يكون ف لعروش د الشجر، ف الركاني، ولا ف لرض، هادشي على حساب النوع. كايحطو وحدة ولا جوج (ف لعادة) بيضات بويض من وقت ل وقت، و لوالدين ب جوج كايربيو الصغار، عكس جل الطيور، الجناس ب جوج من ليمام و لحمام كاينتجو "حليب لحوصلة" باش يوكلو صغارهم، هاد لحليب كايتّفرز من تقشار لخلايا لعامرين ب السوايل من لبطانة ديال لحوصلة. الصغار د ليمام و لحمام كايتسماو شنابر و ب شكل عام كايقدرو يطيرو منين كايقفلو 5 د السيمانات ف عمرهم، هاد الشنابر، ب صواتهوم لي فيهم التزغنين، ماكايبقاوش يطلقوهوم غير كايفطمو، و كايخلّيو لعش من بعد 25 حتى ل 30 يوم. من الزمانات لقدام، بزاف د النواع من لحماميات طوْرو واحد الرابطة تقافية و پراتيك معا بنادم. نواع من دكر الله موخود عليهوم تصويرة زوينة ف بزاف د الديانات بحال، لاسلام، لمسيحية، و ليهودية. و كانو رموز موهيمين ل لايلاهات انّانا، عشيرة، و افروديط. الضوميستيكاسيو د لحمام ب شكل كبير ودات ل تخدام لحمام كا وسيلة ل التواصول، من بينهوم حمامة لݣيرّة، بحال ال 32 حمامة لي توسمو ب ميدالية ديكين د "السيرڤيس الشوجاع" ل بلادهوم ف لحرب لعالمية الجاوجة. لاصل و التطوور. حماميات الشكل وحدة من اكتر التقسيمات لمنوعين ديال الطيور الجداد (Neo-aves) لي ماشي من عصفوريات الشكل، و لاصول ديالهم كايرجعو ل لعصر الطاباشيري، و لحاصول ديال واحد التنواع مزروب ف اللخر ديال حدود لعصر الطاباشيري لپاليوجيني. التحاليل لكاملين د الجينوم لقاو بلي حماميات الشكل كاتكوْن تقسيمة خت ديال واحد لݣروپ لي كايتوافق معا ݣريݣريات الشكل (Pyerocliformes) و هدابيات الشكل (mestitornithiformes). الطاكسونوميا و السيسطيماتيكات. لحماميات هوما لفاميلة لي بوحدها باقية عايشة ف التنضيمة د حماميات الشكل. لݣريݣر (pteroclidae) كان شحال هادي مبلاصي معاهوم، و لايني تحيد ل واحد التنضيمة مفرقة، ݣريݣريات الشكل، هادشي تبازا على التبدالات لي ف لاناطوميا (كيف لقدرة على الشريب ب "لمصان" ولّا "الضخّان"). لحماميات ف لعادة مقسمين ل خمسة د لفاميلات تحتانيين يقدرو يكونو ماشي ايكزاكط، كا ايكزومپل، ليمامات السمانيين و يمامات لرض لامريكيين (Geotrygon)، لي ف لعادة تبلاصاو ف حمييْميات، بانو بلي هوما جوج فاميلات تحتانيين مفرّزين على بعضياتهم. التنضيمة لي حاضرة هنا تابعة لكلاصاج د باپتيسطا و ال. (1997)، معا شي ميزاجورات. الترتاب د لݣنوس و التْسْمية د لفاميلات التحتانيين كايكون ف شي حالات غير وقتي حيتاش التحاليل لمبدلين ديال التسلسيلات د لا دي ان كايعطيو نتايج مبدلين، ب شكل جدري ف لغالب، ف التستاف ديال شي ݣنوس (هندواوصطراليين ب شكل رئيسي). هاد لغموض، ف لغالب جا من الجديب د لعروش الطوال (Long branch radiation)، كايبان كايكونفيرمي بلي لحمامات اللولين تطوورو ف لمنطاقة لاوصطرالاسيوية، و بلي لمحاسيات (Treronidae) و الشكال لقراب (حمام الدراج و لمتوج كا متال) كايمتلو التعراشات لبديانيين د هاد لݣروپ. لفاميلة د لحماميات كانت كاتجمع شحال هادي فاميلة الرافينيات، لي فيها ناسك رودريݣيس و الضوضو لمنقارضين. من لمحتامل هاد النواع طرف من التعراش لهندوؤصطرالي لي خرّج التلاتة د لفاميلات التحتانيين الصغار لي تدكرو لفوق، معا يمامات لفروي و لحمام (ب حسبان حمام النيقوبار). عليها، هوما هنا محسوبين كا فاميلة تحتانية الرافينيات، ف التْسْنية د شي براهن مقيوصين (ملموسين) ديال لعالاقة ديالهم لايكزاكط. تفاقمات هاد لاومور الطاكسونومية د لحماميات حيتاش النواع د هاد لفاميلة ماكايتمتّلوش مزيان ف التسجالات د لفوسيل، ب حتى شي شكل بيدائي (basal) فايت تلقى قبل. ݣنس الجيرانديا - Gerandia توصف من واحد الرواسب من عصر لميوصين لبدياني ف فرانسا، و لاكين ف لوقيتة لي تشاف ل مدة طويلة كا حمامة، دابا كايتعتابر ݣريݣر. شي بقايا مقسمين ديال شي حمامة من عصر لميوصين ف لغالب "يمامة د لفاكهة" تلقاو ف لفورماسيو د بانوكبورن ف نيوزيلانضا و توصفو كا روپيفاپس-Rupephaps؛ "ياموم" پراطي ديال واحد الرواسب معاصرين ف فلوريدا، دابا حطوها بشكل وقتي ف ݣنس ارينيكولمبا-Arenicolumba، و لاكين التفراز ديالها من ݣنس لياموم-Columbina و لݣنوسا لقراب خصو يزيد يتتبْت ب شكل مجهد (ب تحاليل كلاديستيكيين). من غير هادشي، ݣاع لفوسيلات لخرين كاينتاميو ل لݣنوسا لباقيين. ليستة د لݣنوس. نواع د لفوسيلات لي ف ترتاب ماميقنش منّو: لوصف. الشكل و لقد. لحمام و ليمام كايوريو تنواعات كبار ف لقد، كايتفاوتو ف الطول من 15 ل 75 سونتيميطر، و ف التقل من 30 ݣرام ل كتر من 2، 000 ݣرام. اكبر نوع هو لحمامة لمتوجة د غينيا الجديدة، لي تقريباً ݣد ل بيبي، تقل ديالو كايتفاوت بين 2–4 كيلو. اصغر نوع هو يمامة لرض الشايعة (Columbina passerina) من ݣنس لياموم، لي ف لقد كيف الجاوج د الدار، كاتوزن غير 22 ݣرام. يمامة لفاكهة لقزمة، لي تقدر تتعبر حتى ل 13 سونتيميطر، عندها اصغر طول على اي نوع خر من هاد لفاميلة. واحد من اكبر النواع الشجريين، حمامة د ماركيز لايمپيريالية، دابا كاتطايف معا الريسك د النقيراض. لاناطوميا و لفيزيولوجيا. ب شكل عام، لاناطوميا د لحماميات مخصلة ب كراوع قصار، مناقر قصار ب زوايد لحميين، و ريوس صغار على كسدات كبار و وافيين. بحال شي طيور خرين، لحماميات ماعندهومش لمرّارة. شي عولاما د الطابيعة د لعصور لوسطى ستنتجو بلي ماعندهومش الصفرا (لمرّارة)، هادشي لي كايفسر الترتاب لحلو د لحمام على حساب نضرية الربعة د لاخلاط ديال لعصور لوسطى. غير هو ف لحقيقة، عندهوم الصفرا (كيف ما عرف اريسطو قبل منهوم)، لي كاتتفرْز نيشان ف لمصارن. الجناوح كايكونو كبار، و فيهم 11 الريشة رئيسية؛ لحمام عندهوم عضلات د الجناح مجهدين (لعضلات د الجناح كايكوْنو 31–44٪ من لوزن د كسدتهوم) و كايتعتابرو اقوى طيارا من بينات ݣاع الطيور. ف واحد السيريات د التجارب ف 1975 من عند الدوكتور مارك بي فريدمان، ب تخدام ليمام، لخصلة نتاعهوم د تضوار الراس تورّات ب سباب لغريزة الطابيعية نتاعهوم باش يخلّيو لڤيزيو ديالهوم تابتة. هاد لخصلة تورّات عاوتاني ف تجريبة د عام 1978 من الدوكتور باري دجاي فروست، فين حط لحمام ف الطاپي رولو؛ و تقشع بلي ماضوروش ريوسهوم، حيت داكشي لي ضاير بيهم تابت. الريش. لحماميات عندهوم الريش د لكسدة اونيك، لعمود د الريش ب شكل عام كايكون عريض، قوي، و مسطح و كايبقى يرقاق حتى كايتقطع ف واحد النقطة على غفلة. ب شكل عام، عمود الريش اللوراني غايب؛ وخا هاكداك، شي ريش د لقزازب و الجنحين يقدر يكون حاضر ف النواع الصغار منهوم. ريش لكسدة كايكون فيهم قواعد كتيفين و واسعين بزاف، و لاصقين ب شكل مرخي ف الجلد، و دغيا كايتݣلعو. هادشي واقيلا كايتخدّم كا ميكانيزم جتينابي ضد لمفتارسات، حيت واحد لعدد كبير من الريش كايطيح ف فم لمفتارس يلا الطير تشقم، هادشي لي كايسهل لهروب ديالو. نمط الريش ديال هاد لفاميلة كايتنوع. النواع لحبايبيين كايميلو باش يكون عندهم نمط الريش كاشف (باهت)، ب ستيتناءات قلال، ف لوقيتة لي النواع لفكايهيين عندهوم نمط الريش ضاوي (فاتح). يمامات لفاكهة وحدين من افتح لحمامات ف اللون، ب تلاتة د النواع من لحمامة الزرقا مستوطنين ب شكل اصلي ف فيجي و لموحيط لهندي هوما لفاتحين ݣاع. لحمام و ليمام يقدرو يكونو وحدانيين (Monochromatic) ولا جاوجيين (Dichromatic) الشوفة. زيد على اللوان الضاويين، لحمام يقدر يكون عندو لعرف و شي تزواقات خرين. الطيران. لحماميات طيارا واعرين ب سباب لهزّان لي كايطرا ليهوم من جناوحهوم لكبار، هادشي لحاصول د لعمارة/الشارج د الجناح نازل - low wing loading؛ هوما مراوغين ب شكل زايد ف لوقيتة د الطيران و عندهوم النسبة د لمطاولة نازلة - low aspect ratio ب سباب لعرض د جناوحهوم، هادشي كايخليهوم يبداو الطيران دغيا و كايعطيهوم لقدرة على لهريب من لمفتارسات، و لايني كايدّي ليهوم الطاقة ب شكل زايد. التوزيع و لموؤل. لحمام و ليمام موزعين ف ݣاع لقنات ف لارض، من غير لبلايص الناشفين ݣاع ف الصحرا لكبرى، انطاركتيكا (لقطب الجنوبي) و لݣزاير لي ضايرين بيها، و ف لقطب الشمالي لفوقاني. هاد الطيور ستعمرو جل لݣزاير لاوقيانوسية، و وصلو شرق پولينيزيا و ݣزاير التشاتهم ف لموحيط لهادي، لموريشوس، السييْشيل و و ريونيون ف لموحيط لهندي، و لازور ف لموحيط لاطلاسي. هاد لفاميلة تاضاپطات ف ݣاع لموايل لموفرين ف لكوكب. هاد النواع يقدرو يكونو شجريين، ارضيين، ولا نص ارضيين. بزاف د النواع لخرين عاوتاني كايسكون ف الصاڤانا، التيرات د لݣازو، الصحاري، لغابات و غابات الشجر لمعتادلين، غابات لمانݣروڤ، و حتى الرملة و لحصى لي ف لحلقات لبرية د لحواض لمرجانية. شي نواع عندهوم مادى طبيعي كبير. دكر الله (يمامة) بو ودنين شاد مادى ف امريكا الجنوبية كلّها، من كولومبيا ل ارض لعافية، دكر الله لاوراسي عندو توزيع هايل شاد بريطانيا على طول اوروپا، شمال افريقيا، الشرق لاوسط، لهند، پاكيستان، و الشينوا، و دكر الله الضاحك شاد على طول افريقيا جنوب الصحرا، و حتى ل هند، پاكيستان، و الشرق الاوسط. اكبر مادى د شي نوع من هاد لفاميلة هو اللي عند لحمامة الشايعة. هاد النوع عندو توزيع طبيعي كبير من ايرلاضا و بريطانيا ل شمال افريقيا، على طول اوروپا، شبه لݣزيرة لعربية، اسيا لوسطى، لهند، و لهيمالايا و حتى ل الشينوا و مونݣوليا. لمادى د النوع تزاد ب شكل كايخوف قبل مايتضوميستيكا، حيتاش النوع ولا مطلوق ف شي مدون ف ضايرين ب لعالم. لحمامة الشايعة دابايا ولا ساكن على طول امريكا الشمالية، و نصّب راسو ف لمدون و لبلايص لمدينية ف امريكا الجنوبية، افريقيا جنوب الصحرا، جنوب شرق اسيا، الجاپون، ؤصطراليا و نيوزيلانضا. بحالهوم بحال لحمام الشايع، بزاف د النواع لخرين من لحمام نصبو ريوسهوم برّا من لمادى الطبيعي ديالهوم من بعد ما هربو من لكاپتيڤيطي، و نواع خرين زادو من لمادى الطبيعي ديالهوم ب سباب التبدال ف لموايل لي جا من عند بنادم. واحد الديراسة د عام 2020 لقات بلي الساحل الشرقي ديال ميريكان فيه جوج جينات مبدلين ديال لحمام ف لمدون لعملاقة ف نيويورك و بوسطن، و قشعو بلي هاد الطيور ماكايتخالطوش معا بعضياتهوم. شي نواع ف لحماميات عندهوم توزيع ݣليول و محصور، ف لعادة كايتشافو ف لݣزاير الصغيورين، كيف ما ليمامة د لفاكهة الصفارة، لي هي مستوطنة اصلية ف ݣزيرة كاداڤو الصغيورة ف فيجي، يمامة لرض د كارولاين، محصورة ف جوج ݣزاير، لي هوما طروك و بوهنپييْ ف ݣزاير لكارولاين، و دكر الله د ݣريناضا، لي كايتلقى غير ف ݣزيرة ݣريناضا ف لكاريبي. شي نواع قارّيين حتى هوما عندهوم توزيع ݣليول، كيف يمامة لفامهة مّو خطوط كوحل، لي محصورة ف منطاقة صغيرة ف ارنيم لاند ف ؤصطراليا، لحمامة الصومالية، كاتلقى غير ف واحد لمنطاقة صغيورة ف الشمال د الصومال، و يمامة لرض د مورينو، لي مستوطنة اصلية ف لبلايص لي ضايرين ب سالطا و طوكومان ف شمال د لارجونتين. السلوك. لماكلة. الزريعة و لفاكهة كايكوْنو طرف كبير ف الريجيمات ديال لحمام و دكر الله، و لفاميلة تقدر تتقسّم ما بين النواع لوكالا د الزريعة، ولا لحبايبيا (فاميلة تحتانية د لحمايميات) و النواع لوكالا د لفاكهة، ولا لفكايهيا، لي كايكوْنو الربعة د لفاميلات التحتانيين لباقيين. النواع لحبايبيا ف لعادة كاياكلو الزريعة لي كاتتلقى ف لرض، ف لوقيتة لي النواع لفكايهيا كايميلو باش ياكلو ف الشجر. لاضاپطاسوات لمورفولوجية تخدّمات باش تفًرّز بينات لݣروپات ب جوج، لحبايبيا منهوم كايميلو باش يكون عندهوم حيوط غلاض ف لمصارن و لمريء، اما لفكايهيا تطوورو عندهوم حيوط رقاق، و النواع لوكالا د لفاكهة عندهوم مصارن قصار، هادشي عكس النواع لوكالا د الزريعة لي عندهوم مصارن طوال. لفكايهيا قادرين باش يتعلّقو ف لعروش و قادرين حتى يتعلقو و هوما مقلوبين باش يوصلو ل لفاكهة. زيد على لفاكهة و الزريعة، كاين بزاف د النواع كايتغداو على مواد د لماكلة خرة. شي وحدين، ب الضبط يمامات لرض و يمامات السمان كاياكلو كم كبير من لمواد د لفرايس بحال لبخوش (حشرات) و الدود. واحد النوع، يمامة لفاكهة د لحلق لمرجاني، متخصّة ف فريس لبخوش و الزواحف. لغلال (ببوش)، لعت، و حشرات خرين كايتكالو من لحمام بو تاج بيض، يمام لفاكهة الليموني، و يمام لرض لحمراني. لحمام لمديني (Urban) لمطلوق، لحفايد ديال لحمام الشايع لمربّي (Columbia Livia)، كايسكن ف لبيئات لمدينية، هادشي لي كايخلخل لعادات د لماكلة الطبيعية ديالهوم. كايعولو على لانشيطة و التفاعولات د بنادم باش ياخدو لماكلة، هادشي لي كايخليهوم يعلفو من لماكلة لمرمية ولا لماكلة لمعطية ليهوم من عند بنادم. الضوميستيكاسيو. لحمام الشايع تضوميستيكا من بنادم هادي مياوات لعوام. خرّجو منو بزاف ديال السلالات مملوكين عند لمولوعين و لمبليين ب تربية لحمام، اشهر متال على التخدامات دياولهوم هو تسابيق لحمام. شي سلالات شعبيين خرين كايتشقلبو بحال حمامة لقلاب د بيرمينݣهم، و شي تنويعات لوكس (فاخر) كايلاقيوهوم على ود شي خصايل فيزيائية كيف ما الريش لكبير لي ف لكراوع ولا لقزازب لي على شكل فرفارة. لحمام الشايع لمربّي (مضوميستيكي) كايلاقيوهوم عاوتاني كا حمام زاجل، تخدّمو ل الاف لعوام باش يهزو و يوصلو لميساجات لمختاصرين، و ليمام د الطليق تخدم ف لحفالي. ليماما لبيض كايتخدّم عاوتاني على ود الترفيه و التفلية، ب صيفتهوم قادرين على حل لالغاز و قادرين يادّيو التقوليبات (tricks). واحد التنويعة سميتها الزوريطو، كايلاقيوهوم على ود السرعة ديالهوم، تقدر تتخدم ف لانشيطة د قنص لحمام. لحالة و لمحافضة. ف لوقيتة لي بزاف د النواع من لحمام و ليمام تنفّعو من لانشيطة د بنادم و زادو من لمادى نتعاهوم، شلا نواع خرين نقص ف التعداد ديالهوم و شي وحدين خرين ولاو مهددين ولا نقارضو اصلاً. من بينات لعشرة د النواع لي نقارضو من عام 1600 (الضاط التقليدية ل تقدار النقيراضات لعصرية) كاينين جوج من اشهر النقيراضات د النواع، الضوضو و حمامة لڤواياجور. ل بزاف د لاسباب حمامة لڤواياجور كانت فريدة من نوعها. ف الزمان لعصري، هي نوع لحمام لوحيد لي نقارض وخا ماكانش نوع د لݣزيرة، وخا كان ف واحد لوقت اكتر نوع من الطيور كتير ف لارض. التعداد لفايت صعيب ف التقدار، و لايني واحد لعالم د الطيور، الكزاندر ويلسن، قدّر بلي واحد لفرݣ شافو كان فيه كتر من 2 مليار طير. النقصان د النوع كان على غفلة؛ ف 1871، واحد لمسعمارة د لملاقية تقدّر بلي فيها كتر من 100 مليون طير، وخا هاكداك اخر فرد من النوع مات ف 1914. وخا خسران لموايل كان عامل معاون، تشاف بلي السباب هو الصيادة ديالهوم لي فوق لقياس، تخدمو كا ماكلة ل لعبيد، و ف اللاحق، لفوقارا. النقيراض د الضوضو، كان بحال النقيراضات د شي حمام شحال هادي. بحال بزاف د النواع لي كايستعمرو لݣزاير لمعزولين ب مفتارسات قلال، خسرو السلوك ديالهوم د جتيناب لمفتارسات، زيد لقدرة على الطيران. لمجية ديال بنادم، هوما و النواع لي دخلوهوم ل لمرة اللولى بحال الطوبات، لحلالف، و لمشاش، دغيا وداو ل لمسالية د هاد النوع هو و ݣاع الشكال د لݣزيرة لخرين لي نقارضو. جوايه 59 نوع من لحمام و ليمام مهدد ب النقيراض ليوم، شي 19% من ݣاع النواع د لحماميات. ف لغالب نواع ستيوائية و لي عايشين ف لݣزاير. ݣاع النواع مهددين من لمفتارسات لي تدخلو، خسران لموايل، الصيادة، ولا شي تخليطة من هاد لعوامل. ف شي حالات، يقدرو يكونو منقارضين ف لبرية، بحال يمامة ݣزيرة سوكورو، لميكسيك، لي اخر مرة تشافت ف برية كان ف 1972، تجرات ل النقيراض ب سباب خسران لموايل و لمشاش لمطلوقين لي تدخّلو. ف شي بلايص، قلة لمعريفة كاتعني بلي لحالة د بصح ديال النوع باقية مامعروفاش؛ يمامة النيݣرو د لفاكهة ماتشافتش من عام 1953، و تقدر تكون منقرضة ولا ماتقدرش، و يمامة لرض لپولينيزية مكلاصية مهددة ب شكل خطير، و واش نجات ولا لا ف لݣزاير لمعزولين ف لقنت لغربي ديال لموحيط لهادي باقي مامعروفش.